Чак Иболя

Чак Иболя (, 1915 оны 1 сарын 6 – 2006 оны 2 сарын 10) нь Унгарын хөнгөн атлетикч, 1936 оны Берлиний олимпын эмэгтэйчүүдийн өндрийн харайлтын аварга тамирчин юм. Тэрээр мөн 1938 онд хөнгөн атлетикийн Европын аварга шалгаруулах тэмцээнд түрүүлсэн. Чак нь уг хоёр тэмцээнээс алтан медаль хүртсэн анхны унгар эмэгтэй болсон билээ.

1936 оны олимпын наадмын өндрийн харайлтын тэмцээн түүхэнд хамгийн өрсөлдөөнтэй болсон юм. 3 тамирчин 160 см дээгүүр давсан ч тэдний хэн нь ч 162-г давж чадсангүй. Тиймээс тэдэнд дөрөв дэх боломжийг олгоход Чак ганцаараа давж, алтан медаль хүртжээ.

1938 оны Европын АШТ-д Германы Дора Ратен 170 см дээгүүр давж, дэлхийн дээд амжилт тогтоон түрүүлсэн боловч хожим Нацист Залуучуудын Хөдөлгөөний шаардлагаар эмэгтэй хүн болж тэмцээн уралдаанд ордог байсан Херманн гэдэг нэртэй эрэгтэй хүн болох нь илэрсэн тул 164 см өндөрт харайсан Чак алтан медаль хүртжээ. Тэр тэмцээнд үндэснийхээ дээд амжилтыг шинэчилсэн бөгөөд уг амжилт нь 24 жил хадгалагджээ.

Тэрээр Унгарын 9 удаагийн аварга бөгөөд үүнээс 2 удаад нь уртын харайлтаар түрүүлсэн ажээ.

Иболя 1929-өөс 1932 онд гимнастик, 1933-аас 1939 онд хөнгөн атлетикаар тэмцээн уралдаанд оролцож байсан бөгөөд Үндэсний Гимнастикийн Клубт харьяалагддаг байв. Тэрээр 2005 онд Шударга өрсөлдөөний төлөө амьдралдаа амжилт гаргасан тамирчдад олгодог олон улсын шагнал (International Fair Play Life Achievement Award) хүртжээ.

Хувийн амьдрал

Чак 1936 - 1970 онд Унгарын мөнгөн тэмдэгтийн хэвлэх үйлдвэрийн төв газарт ажиллаж байгаад тэтгэвэртээ гарсан.

Тэрээр 1940 онд Иболя, 1942 онд Аттила хэмээх хүүхдүүдтэй болжээ.

Эшлэл
 "Hungarian great Csak dies aged 91", CNN, February 10, 2006
 Sports Illustrated Olympic gold medallists in athletics
 HoF profile
 photo

Ангилал:Унгарын өндрийн харайгч
Ангилал:Унгарын олимпын аварга
Ангилал:Унгарын олимпын оролцогч
Ангилал:1936 оны зуны олимпод оролцогч
Ангилал:Өндрийн харайлтын олимпын аварга
Ангилал:Өндрийн харайлтын европын аварга
Ангилал:Унгар Улсын Гавьяаны одон шагналтан (офицер)
Ангилал:Будапештын тамирчин
Ангилал:Унгарчууд
Ангилал:1915 онд төрсөн
Ангилал:2006 онд өнгөрсөн